**Kedves Versenyző!**

Balu amatőr kerékpáros versenyre készül.10 héten át feljegyezte a tekert kilométereket. Ebben a fela-datban a lejegyzett adatokat fogjuk elemezni. Az adatokat a **kerékpár.xlsx** fájlban, a forrás nevű munkalapon találod, ami az **U:\FIAT2016\Táblázat2** mappában érhető el. Készíts egy mappát a C: meghajtó gyökerében, aminek a neve a saját teljes neved legyen! Másold át a **kerékpár.xlsx** fájlt ebbe a mappába! Munkád végeztével ezt a mappát (ne csak a fájlt) másold a V: meghajtó gyökerébe!

1. A megoldásként beadott fájlban csak két munkalap legyen! A táblázatos megoldásodat a **kerékpár** nevű munkalapon legyen! A grafikont tartalmazó munkalapnak tetszőleges a neve. Az oszlopszélességeket úgy állítsd, hegy a minta szerint minden adat olvasható legyen!
2. Az **Edzés** felirat 20 pont méretű és pontosan középen helyezkedik el, az A1:H1 tartomány cellái között!
3. A minta szerint szúrd be a hetek sorszámát tartalmazó oszlopot! A minta szerint állíts be világosszürke hátteret! A hetek sorszáma és a napok neve legyen félkövér! Az adatoknál vékony vonalas vízszintes rácsozást állíts be a minta szerint!
4. Az **összesen** felirat alatt számold ki a heti összesítést! Az **átlag** felirat alatt számítsd ki a heti átlagokat! Az átlagok a minta szerint jelenjenek meg! A 30 feletti átlagok cellái, automatikusan kapjanak zöld kitöltő színt!
5. A **30 felett** felirat alatti cellákba a **rendben** felirat kerüljön, ha az átlag 30 feletti, egyéb esetben maradjon üres a cella!
6. A minta szerint másold le a J oszlopból az összesen adatokat! A **változás** felirat alatt az első cella a minta szerint nézzen ki! A többi cellában számold ki, hogy százalékos a változás az előző összesen értékhez képest! Az eredmény a minta szerint % formátumban jelenjen meg!
7. A **versenyig** felirat mellett képlettel határozd meg, hogy hány nap van hátra az éppen aktuális naptól a versenyig!
8. Az O7:O9 tartomány celláiba olyan képleteket alkoss, amelyek a vizsgált 10 hét adatait nézve megadják, hogy hány alkalommal volt edzés, hány alkalommal maradt el, és hány alkalommal volt a tekert km, legalább 30! Ebben a 3 cellában „**nap**” egyéni formátummal jelenjenek meg az adatok!
9. A **legtöbb napi** felirat mellett add meg képlettel az edzéseken megtett leghosszabb utat!
10. Az **edzésnapok átlaga** feirat mellet számísd ki a 10 hét tekerési adatainak átlagát! A **teljes időszak átlaga** felirat mellett a következő módon számolj átlagot! Add meg hogy ha minden napra (az elmaradt edzéseket is beleértve) egyenletesen elosztottuk volna a tekert összesített távolságot, mennyit kellett volna tekerni! Ennek a két feliratnak a megjelenése a minta szerinti legyen! A kiszámított értékek vízszintesen jobbra zárta legyenek, a függőleges igazítás pedig a mintának megfelelő legyen!
11. A **Hét** felirat alá írd be egy tetszőleges hét sorszámát! Mellé, az **összesen** felirat alá egy képlet adja meg a kérdéses héten tekekert összes kilométert!
12. Készítsd el a minta szerinti diagramot önálló munkalapként! A mintaképen levágtuk a diagram jobb szélét és tetejét. A diagram címe **Heti összesítés** legyen, és ne legyen jelmagyarázat. Az oszlopok színe sárga legyen!

**Eredményes versenyzést kívánunk!**



 

